Black Lives Matter

Black Lives Matter (BLM), loke ta tradusi na Papiamentu den "bida di pretunan ta konta", ta un movementu internashonal ku a originá di e komunidat afro-merikano na Merka i ku ta dediká na kombati violensia kontra hende pretu i di kolo. Black Lives Matter ta organisa regularmente protestanan kontra asesinato di hende pretu pa agentenan polisial i asuntunan mas amplio manera profilamentu rasial ("racial profiling"), violensia polisial i rasismo.

Na 2013 despues di e eksonerashon di George Zimmerman pa e morto di e teenager afro-merikano Trayvon Martin durante un tiroteo e movementu a kuminsa usa e hashtag #BlackLivesMatter riba retnan sosial. Black Lives Matter ta risibí rekonosementu nashonal pa su demonstrashonnan despues di e morto di dos afro-merikano na 2014: Michael Brown i Eric Garner, ku a kondusí na protestanan i disturbionan na Ferguson, Missouri i New York City.#BlackLivesMatter: the birth of a new civil rights movement, The Guardian, 19 yüli 2015Black Lives Matter: How the events in Ferguson sparked a movement in America, CBS News, 7 ougustus 2015 

Desde e protestanan na Ferguson partisipantenan na Black Lives Matter a ekspresa nan mes kontra innumerabel kaso di morto di afro-merikanonan a konsekwensia di akshonnan polisial, bao di kua Tamir Rice, Eric Harris, Walter Scott, Jonathan Ferrell, Sandra Bland, Samuel DuBose, Freddie Gray i George Floyd. Na 2015 Black Lives Matter a kuminsa reta polítikonan públikamente, entro otro kandidatonan pa e elekshonnan presidensial di 2016 na Merka, pa sali na kla ku nan posishon tokante asuntonan di diskriminashon rasial na Merka. thumb|left|180x200px|Ferguson, ougustus 2014 

E movementu mundial di Black Lives Matter ta un ret desentralisá i no tin herarkia of struktura formal.Who Really Runs #BlackLivesMatter?, The Daily Beast, 15 ougustus 2015  Protestanan ku sali for di e BLM-slogan ta wòrdu kontinuamente kuestioná, komo ku tersera personanan ta malusa esakinan pa sakea i destruí negoshi na diferente siudat di e pais. 

Fundadónan di e movementu ta tres lider di e komunidat afro-merikano: Alicia Garza, Patrisse Cullors i Opal Tometi. Founders of #BlackLivesMatter: Getting credit for your work matters, Fortune Magazine, 19 yüli 2015

 Movementunan internashonal di BLM 
Hulanda
Dia 10 di yüli 2016 tabatin un protesta di Black Lives Matter riba Dam na Amsterdam. Un 400 demostrante a tene un 'sit-in' pa protesta kontra violensia polisial.Black Lives Matter-protest op de Dam in Amsterdam, NOS, 10 yuli 2016 E protesta tabata pa motibu di e violensia polisial persistente na Merka kontra afro-merikanonan. E protesta tabata pasífiko, loke e organisadónan a enfatisá tambe den nan yamamentu.400 mensen bij Black Lives Matter-protest op de Dam, Het Parool, 10 yüli 2016

Na mei i yüni 2020 tabatin un ola di demonstrashon kontra rasismo i inhustisia na Merka i ront mundu despues di e fayesimentu di George Floyd. Floyd tabata un afro-merikano di 49 aña, ku a muri dia 25 di mei 2020 na Minneapolis (Minnesota) despues ku polis a pone su rudia riba su nek. Na Hulanda miles di hende na Amsterdam, Den Haag i Rotterdam a subi kaya pa protestá. Black Lives Matter protest against racism also held on Curaçao, 4 yuni 2020 thumb|200px|Logo di Black Lives Matter

Aruba, Bonaire i Kòrsou
Na 2020 e Islanan ABC tambe a uni nan mes na e protestanan pa George Floyd. Na Aruba a tene charlanan riba Plasa Betico Croes pa komunidad interkambia riba e tema di rasismo i loke ta relashona ku esaki, manera desigualdat, diskriminashon, explotashon di hende pa nan kolo di kuero. Aruba ta sostene causa di Black Lives Matter, 24ora.com, 8 yüni 2020 Bao organisashon di e movementu "Bonaire All Lives Matter" un sesenta hende a bini huntu 10 di yüni 2020 na Parke Wilhelmina na Kralendijk. Komo kasonan di diskriminashon na Boneiru a oumentá último añanan e movementu ta boga pa eliminá opreshon ku un kambio di mentalidat. Ta intenshon di e movementu pa despues entrega un petishon na gobièrnu pa kita e plakat di Johannes van Walbeeck riba Parke Wilhelmina pa motibu di su vínkulo ku e historia skur di kolonialismo.Manifestashon, Extra Boneriano, 9 yuni 2020Black Lives Matter: Boneiru tambe uní kontra rasismo i inhustisia, Ret Karibense, 11 yüni 2020 Bao di e nòmber ‘Curaçao can’t breath’ (Kòrsou no por hala rosea) un grupo di hoben di Kòrsou a bini huntu na Plasa Brion pa pidi atenshon pa igualdat i derechi igual.

 Literatura 
 Black Lives Matter, Sue Bradford Edwards en Duchess Harris, 2016
 The Making of Black Lives Matter - A Brief History of an Idea, Christopher J. Lebron
 Policing the Black Man - Arrest, Prosecution, and Imprisonment, Angela J. Davis (red.), 2017
 Making All Black Lives Matter - Reimagining Freedom in the Twenty-First Century, Barbara Ransby, 2018
 Deadly Injustice: Trayvon Martin, Race, and the Criminal Justice System, Devon Johnson, Amy Farrell i Patricia Y. Warren, 2015 

 Mira tambe 
 Black Power

 Link eksterno 
 Black Lives Matter demonstration also on Bonaire, Ret Karibense, 11 yüni 2020

Category:Sociedad
Category:Rasismo